મહાપાલિકા દૂધે ધોયેલી હોય તો છેલ્લા એક વર્ષમાં ચિરંજીવી યોજનામાં કયા તબીબે કેટલા મહિલા દર્દીના સિઝેરીયન કર્યા તેની નામ, સરનામા અને મોબાઇલ નંબર સાથેની યાદી જાહેર કરે, આ તમામ બીપીએલ લાભાર્થીઓના ઘરે-ઘરે જઇ તપાસ કરવામાં આવે તો ૮૦ ટકા કેસમાં ભ્રષ્ટાચાર બહાર આવે તેમ છે તેમ છતાં આવા ભ્રષ્ટાચારીઓ સામે તવાઇ બોલાવવાના બદલે ભાવનગરને ચિરંજીવી યોજનાના લાભથી વંચિત કરી દેવાનું ગંભીર કારસ્તાન રચાયું છે. ડો. સિન્હાના ઇશારે ચિરંજીવી યોજના સાથે જોડાયેલા તબીબોએ રાજીનામા તો ધરી દીધા પરંતુ મહાપાલિકા કે રાજ્ય સરકારની પરવાનગી વગર કે કોઇના નામ વગર એવુ જાહેર કરી દેવાયું છે કે, ચિરંજીવી યોજના કે બાલસખા યોજનામાં હવે તમામ તબીબોએ રાજીનામા ધરી દીધા હોય જાહેર જનતાને યોજનાનો લાભ મળશે નહિં.